Alexander Petersson og Aron Pálmarsson mættu saman í viðtal eftir sigur Íslands á Rússlandi í dag . Ísland hefur þar af leiðandi unnið fyrstu tvo leiki sína á mótinu . „ Við mættum hrikalega vel stemmdir inn í þennan leik . Það var mikið undir og talað um það hvað við höfum verið að klúðra á síðustu mótum . Við mættum 120% og sýndum það að við ætluðum ekki að klúðra þessu , “ sagði Aron . „ Við sýndum það að við erum orðnir alvöru lið og kafsigldum þá , “ bætti Aron við . Alexander var magnaður varnarlega og hann var sáttur . Aðspurður hvort að vörnin hafi minnt á Peking svaraði hann : „ Ég man það ekki . Það er svo langt síðan , “ sagði hann og hló áður en hann hélt áfram . „ Strákarnir gerðu þetta mjög vel . Allir eru að berjast eins og ljón . Við erum bara tveir gamlir karlar , “ sagði Alexander sem brosti til Arons . Aron komst ekki á blað í dag eftir magnaðan leik á laugardaginn og Alexander skilur það enda var Aron tekinn úr umferð . „ Hvaðan átti hann að skjóta ? Af 15 - 20 metrum ? Sjáðu að Viggó kemur inn og allir hinir . Geggjaðir leikmenn og gaman að spila með þeim . “ Aron segir að innkoma strákanna af bekknum sé jákvæð . „ Það er ekki sjálfgefið að koma inn af bekknum í leik sem er svona þægilegur og halda svona standard . Þeir sýndu það strákarnir að þeir eru helvíti góðir og þeir gáfu í ef eitthvað var . Það er mjög jákvætt fyrir okkur sem lið og þá sem einstaklinganna . “ Alexander segir að líkaminn hafi það fínt . „ Ég er bara góður . Við verðum svo bara sjá til . Ég þarf að jafna mig og svo sjáum við til . “ Aron vill að liðið haldi uppteknum hætti í síðasta leiknum í riðlinum gegn Ungverjum á miðvikudag . „ Við sýndum í dag að við getum haldið standard . Erum nú búnir að gera það tvo leiki í röð og nú er bara bæta einum leik við . Mæta alveg eins í næsta leik . “ Guðmundur Guðmundsson gekk stoltur frá borði í kvöld .